EkBass/fiwiki-20250220-pages-articles huggingface dataset:
Oi kuule, köyhä matkamies

Oi kuule, köyhä matkamies (tunnettu myös Kuule, sä, köyhä matkamies) on laulu, joka on tunnettu lestadiolaisten parissa. Lauluteksti on Juho Evert Pietiläisen (1889) käsialaa. Laulun melodia on suomalainen kansansävelmä. Se on tunnettu arkkiveisussa Mieleen muistuu sanoma eli Otto ja Olga. Laulu on käännetty myös ruotsiksi, ja sen sanat alkavat Hör på du arma vandringsman. Englanniksi laulu on käännetty vuonna 1970 sanoilla O hearken, pilgrim on the way!. ==Julkaistu== * Siionin laulut nro 218 * Siionin matkalaulut nro 141 * Virsikirja ja Hengellisiä lauluja nro 707 * Songs and Hymns of Zion nro 552 Luokka:Siionin laulut
On Kristus omillensa

Kuule sä Eevan lapsi on Gustaf Skinnarin hengellinen laulu Skinnarin kokoelmassa 'Jumalan lasten Rukous-, Ylistys- ja Kiitos-Wirsiä matkustaissamme elämän tietä läpi wihollisen maan Paratiisiin' vuodelta 1894. Laulun melodia löytyy virsikirjasta (virsi 195) ja se on toisinto Kalannista. Laulu on käännetty englanniksi O child of Eve, remember ja ruotsiksi Hör på du barn av Eva. Siionin laulut -kokoelman versio on Niilo Rauhalan uudelleen kirjoittama laulu, johon on vaihdettu uusi sävelmä (suomalainen toisinto tanskalaisesta koraalista). Näin laulun toivotaan tulevan jälleen käyttöön, sillä vanhahtavien sanojensa takia se oli jäänyt seuralauluna vähälle käytölle. ==Julkaistu== * Siionin laulut nro 217 'On Kristus omillensa' * Siionin matkalaulut nro 134 'Jos etsit ihmislapsi' * Virsikirja ja Hengellisiä lauluja nro 706 * Sions Sånger nro 165 * Songs and Hymns of Zion nro 551 Luokka:Siionin laulut
Vuosaaren peruskoulu

Vuosaaren peruskoulu oli peruskoulu Helsingin Vuosaaressa. Vuosaaren peruskouluun kuului Koukkusaarentien ja Venemestarintien toimipisteet. Koulun rehtorina toimi Janne Kettunen. Ensimmäinen päivä elokuuta 2017 Vuosaaren peruskoulu ja Heteniityn ala-aste yhdistyivät Vuoniityn peruskouluksi. == Historia == Vuonna 1965 Koukkusaarentielle valmistui Veikko Nortomaan suunnittelema koulurakennus. Aloitteentekijöinä kouluhankkeessa ja Vuosaaren oppikouluyhdistyksessä olivat Vuosaari-Säätiö ja Asuntosäästäjät ry. Kouluun kuului myös entinen Vuosaaren lukio. Kakkosvaiheessa koulua laajennettiin rakentamalla iso liikuntasali. Vuonna 1993 lukio yhdistyi Tehtaanpuiston lukion kanssa, jolloin lukio siirtyi nykyiselle paikalleen. Samaan aikaan Vuosaaren yhteiskoulun nimi vaihtui Vuosaaren yläasteen kouluksi. Vuonna 1999 valmistui Venemestarintien toimipiste, entiseltä nimeltään Karavaanin ala- aste. Vuonna 2006 Vuosaaren yläaste ja Karavaanin ala-aste yhdistyivät Vuosaaren peruskouluksi.Kimmo Aula: Tehtaanpuiston yhteiskoulu, historiikkia ja muistelmia, Helsinki 1987 Tiedosto:Vuosaaren peruskoulu1.jpg|Vuosaaren peruskoulun Venemestarintien toimipiste Tiedosto:Vuosaaren peruskoulu2.jpg|Venemestarintien toimipisteen pihaa Tiedosto:Vuosaaren peruskoulu3.jpg|Vuosaaren peruskoulun Koukkusaarentien toimipiste. Tiedosto:Vuosaaren peruskoulu4.jpg|Koukkusaarentien toimipisteen liikuntasali. == Lähteet == Luokka:Vuosaari Luokka:Helsingin peruskoulut Luokka:Entiset suomalaiset oppilaitokset
Isak Gustaf Sundell

Isak Gustaf Sundell (18. tammikuuta 1878 Helsinki – 7. marraskuuta 1964 Helsinki) oli Rahapajan johtaja vuosina 1912–1947. Sundell oli fyysikko August Sundellin poika. Hän suoritti ylioppilastutkinnon vuonna 1895, filosofian kandidaatin tutkinnon 1898 sekä maisterin- ja vuoritutkinnon vuonna 1900. Tämän jälkeen hän opiskeli Freibergin vuoriakatemiassa ja Tukholman vuorikorkeakoulussa. Sundell oli Rahapajan alijohtajan virassa vuosina 1906–1915 (virkaatekevänä johtajana 1912 alkaen). Johtajan virkaan hänet nimitettiin vuonna 1915. ==Lähteet== Luokka:Valtionlaitosten johtajat Luokka:Vuonna 1878 syntyneet Luokka:Vuonna 1964 kuolleet
Kun saan oma Jeesuksen olla

Kun Jeesus on omana mulla on O. H. Jussilan kirjoittama laulu, jonka hän teki Eric Mauritz Bergqvistin laulun (Jag har inga sorger i världen, SS nro 171) pohjalta. Laulun hän julkaisi Siionin lähetyslehdessä vuonna 1914. Sävelmän on tehnyt Emil Törnwall (1861–1926) Bergqvistin lauluun. Sävelmä on tuttu myös virrestä nro 178 (Myös isämme uskoivat ennen). Aiemmin sävelmä oli Siionin laulut -kokoelmassa hiukan eri muodossa. Laulu löytyy myös Amerikan lestadiolaisten laulukirjoista sanoilla When Jesus, through faith, is my Savior sekä When Jesus is mine by faith only. Siionin kannel -kokoelmassa laulu on suomennos Bergqvistin laulusta (nro 309) ja se alkaa sanoilla Ei paina mun murheeni täällä. ==Julkaistu== * Siionin laulut nro 215 * Siionin matkalaulut nro 137 * Virsikirja ja Hengellisiä lauluja nro 705 * Songs and Hymns of Zion nro 549 * Hymns and Songs of Zion nro 421 * Sions Sånger nro 183 'När Jesus i hjärtas jag äger' *Hengellisiä lauluja ja virsiä nro 201 "Kun Jeesus on omana mulla) Luokka:Siionin laulut
Toni Cuquerella

Toni Cuquerella (s. 14. huhtikuuta 1973 Gandia)GrandPrix247.com on espanjalainen entinen HRT F1 Formula 1 -tallin tekninen johtaja. Cuquerella toimi Super Agurilla kaudella 2006 Yūji Iden ja 2007 Anthony Davidsonin kisainsinöörinä.Toni Cuquerella cambia la F1 por el DTM Kausilla 2008–2009 hän toimi BMW Sauberilla Robert Kubican kisainsinöörinä.Inżynier wyścigowy Kubicy z BMW Sauber głównym inżynierem w Ferrari? Vuonna 2010 hän siirtyi HRT F1 tallin pääinsinööriksi. Vuonna 2012 hänet ylennettiin tallin tekniseksi johtajaksi.HRT appoints Cuquerella as Technical Director == Lähteet == Luokka:Formula 1 -tallien työntekijät Luokka:Vuonna 1973 syntyneet Luokka:Elävät henkilöt Luokka:Espanjalaiset henkilöt
Kaikkien pyhien kirkko (Leicester)

﻿ Kaikkien pyhien kirkko () on käytöstä poistettu Grade I -tason suojeltu kirkkorakennus Leicesterissä, Englannissa. Rakennusmateriaaleina on käytetty paikallista kiveä, kappelissa tiiltä ja katossa saviliusketta. Kirkko poistettiin käytöstä 1. tammikuuta 1983 ja luovutettiin Churches Conservation Trustille 8. heinäkuuta 1986. Suojelupäätöksen perusteluissa mainitaan kirkon ikä, sijainti, keskiaikainen arkkitehtuuri, korkealaatuinen katto, kastemalja ja saarnatuoli. == Lähteet == Luokka:Kivikirkot Luokka:Englannin kirkot Luokka:Leicester Luokka:Leicestershiren rakennukset ja rakennelmat Luokka:Grade I -luokan rakennukset Englannissa
Moon (albumi)

Moon (Kuu) on japanilaisen rock-muusikko Gacktin kolmas studioalbumi. Se julkaistiin 19. kesäkuuta 2002. == Kappaleet == # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 2002 albumit Luokka:Gacktin albumit
...the Four Stages of Decomposition...

...the Four Stages of Decomposition... on suomalaisen death metal -yhtyeen Festerdayn vuonna 2015 julkaisema kokoelma-albumi. Se sisältää kaikki yhtyeen julkaisemat demot sekä ennenjulkaisemattomia kappaleita.http://kaaoszine.fi/festerday-the-four-stages-of-decomposition/ == Kappaleet == === Ensimmäinen levy (Recomposition) === # I Breathe Death – 01.27 # Necrolatry (Risen from the Grave) – 02.54 # Mouth-to-Mouth Vomiting – 04.58 # …Life…Hearse…Mould – 04.59 # Wonderful Worms – 03.52 # Rotting Under Goregeous Autumn Colors – 05.23 # Shit-Blistering – 04.11 # Romantic Regurgitation of Excrements – 03.00 # Maggot Infested Corpse – 04.52 Äänitys: Tuomas Palosaari ja Pentele kesä–lokakuussa 2014 Raaseporissa, Korsossa ja Pietarsaaressa. Miksaus: Tuomas Palosaari. Masterointi: Sami Jämsen, Studio Perkele. === Toinen levy === # A Writhing Mass of Flesh-Eating Maggots – 01.41 # Necropsy (Buried but Resurrected) – 03.35 # Dismembered and Devoured – 03.32 # Carunculae Under Skin – 04.19 # Palpation of the Dissected – 05.16 # Life Among Tears and Clouds – 04.59 # In Gorgeous Autumn Colors – 04.54 # Wonderful Worms – 04.17 # Born in a Casket – 03.50 # Cadaver’s Vomit – 02.58 # Gastrointestinal Haemorrhage – 04.31 # Putrified Corpses – 04.03 # Ready to Die – 02.32 # Snorting Bile – 02.07 # Your Bones Around My Neck – 01.39 # Entangled in Entrails – 03.01 # Stiff Swollen and Blue – 02.44 # Forever…Rotting – 02.14 # Ready to Die – 02.50 # Hacked into Pieces – 02.01 Kappaleet 1–3 "Demo I", äänitys, miksaus ja masterointi: Johan Forslund, Studio Forte, Pietarsaari 1991. Kappaleet 4–5 "Demo II" äänitys, miksaus ja masterointi: Kari Salli, Karivox Studio, Kokkola 1992. Kappaleet 6–8 "Demo III" äänitys, miksaus ja masterointi: Kari Salli, Karivox Studio, Kokkola 1992. Kappaleet 9–13 "Rehearsal '90" äänitys: Tupakkamakasiini-harjoitustila, Pietarsaari 1990. Kappaleet 14–20 "Live '91" äänitys: Nylli Nylund ja Johan Forslund, Tupakkamakasiini, Pietarsaari 1991. Remasterointi: Sami Jämsen, Studio Perkele 2014. Kaikki sävellykset ja sanoitukset: Festerday 1989–2014 == Kokoonpano == * Kena – laulu * Timo – kitara * Teemu – kitara (Recomposition, Demo I, Demo II, Demo III), basso (Demo I) * Antti – basso (Recomposition) * Jakke – basso (Demo II, Demo III) * Jallu – basso (Rehearsal '90, Live '91) * Pentele – rummut (Recomposition, Demo I) * Kilponen – rummut (Demo II, Demo III) * Miikka – rummut (Rehearsal '90, Live '91) ==Lähteet== == Aiheesta muualla == * Luokka:Suomalaiset death metal -albumit Luokka:Vuoden 2015 kokoelma-albumit Luokka:Svart Recordsin albumit
Pyhien leiri

Pyhien leiri () on ranskalaisen Jean Raspailin dystopiaromaani vuodelta 1973. Ranskan äärioikeiston tuntijan, professori Cécile Alduyn mukaan romaani on ”rasistinen sanan varsinaisessa merkityksessä” ja ”kehystää kaiken kuolemaan asti käytäväksi rotujen väliseksi taisteluksi”. == Juoni == Le Camp des saints sijoittuu tulevaisuuteen, jossa lähes miljoona köyhää, nälkiintynyttä intialaista lähtee laivoissa etsimään parempaa tulevaisuutta. Heidät päästetään maihin Etelä-Ranskassa, mutta he eivät halua sulautua länsimaiseen yhteiskuntaan. Intialaisten maihinnousu toimii merkkinä, jonka myötä kaikki maailman ei-valkoiset ihmiset nousevat kapinaan. Ei-valkoiset kuvataan romaanissa köyhiksi, nälkiintyneiksi ja vastenmielisiksi. Jäljellä olevat valkoiset kristityt havahtuvat tilanteeseen ja ryhtyvät liian myöhään aseelliseen vastarintaan. == Painokset == Le Camp des saintsin englanninkielinen käännös julkaistiin 1975, mutta se vaipui julkaisemisensa jälkeen pääosin unohduksiin. Teoksesta on tullut äärioikeiston kulttikirja. Yhdysvalloissa maahanmuuttoa vastustavat aktivistit julkaisivat siitä uusintapainoksia 1980-luvulta lähtien. Teosta alettiin levittää 2000-luvulla internetissä. Vuonna 2011 siitä julkaistiin ranskaksi uusintapainos, joka nousi bestselleriksi. Valkoisen talon neuvonantaja Steve Bannon on viitannut useasti puheissaan teokseen. Kiuas Kustannus julkaisi Le Camp des saintsin Mika Keräsen suomentamana nimellä Pyhien leiri 20. helmikuuta 2021. == Katso myös == * Alistuminen == Lähteet == Luokka:Ranskalaiset tieteisromaanit‎ Luokka:Vuoden 1973 kirjat Luokka:Valkoisten kansanmurha
SVT2 HD

SVT2 HD on Ruotsin yleisradioyhtiö SVT:n toisen päätelevisokanavan SVT2:n teräväpiirtomuoto. Alkujaan SVT2 HD oli SVT2:n ohjelmiston HD-laatuinen lähetys. Vuonna 2006 SVT teki päätöksen teräväpiirtotelevisioille (HDTV) kohdistettujen lähetysten aloittamisesta. Vuonna 2010 teräväpiirtolähetykset alkoivat molemmilla pääkanavilla (SVT1 HD ja SVT2 HD). Teräväpiirtolähetyksistä kuten SVT2 HD:stä on sittemmin tullut STV:n maanpäällisten televisiolähetysten perusmuoto. SVT2:n ohjelmisto koostuu uutisista, ajankohtaisista asioista, asiaohjelmista ja taiteesta. == Lähteet == Luokka:Ruotsalaiset televisiokanavat Luokka:Vuonna 2005 perustetut televisiokanavat
Kelmukka

Kelmukka (Byssomerulius corium) on kääväkäs, joka kasvaa Euroopassa lehtipuilla, erityisesti niiden kuolleilla oksilla. On hieman erimielisyyttä, tulisiko laji laskea kääpiin, mutta se on kuitenkin Polyporales-kladia, ja sillä on matalia pillimäisiä rakenteita. Laji ei ole harvinainen Suomessa. Kelmukka aiheuttaa valkolahoa. Sen kasvutapa on alustanmyötäinen, ohut ja reunastaan tyypillisesti valkea ja poimuinen. Keskiosan väri vaihtelee kermanväristä punertavan keskiruskeaan. Laji on varsin pehmeä, minkä vuoksi sitä voi erehtyä luulemaan leppävanukaksi (Plicatura nivea). Hieman samantapainen punakelmukka (Meruliopsis albostraminea) on havupuiden sieni. == Lähteet == == Aiheesta muualla == * Laji.fi: Kelmukka (Byssomerulius corium) Luokka:Irpicaceae Luokka:Valkolahosienet
Minna Palander-Collín

Minna Johanna Palander-Collín (s. 31. elokuuta 1967 Helsinki) on suomalainen kielitieteilijä ja Helsingin yliopiston englantilaisen filologian professori.Minna Palander-Collin. 375 humanistia, Helsingin yliopisto. Viitattu 9.3.2017 Palander-Collín on valmistunut filosofian kandidaatiksi 1991 Helsingin yliopistosta pääaineena englantilainen filologia, sivuaineena romaaninen filologia ja filosofian tohtoriksi 1999. Aineenopettajan pätevyyden ja aikuiskasvatustieteen aineopinnot hän suoritti 1998 Helsingin yliopistosta. Palander-Collín on työskennellyt Helsingin yliopistossa vuodesta 1989 eri tehtävissä. Hän on ollut yliopiston englannin kielen laitoksella vuosina 2002–2006 tohtoriassistentti ja vuosina 2006–2007 yliopistonlehtorina, 2007–2009 yliopistotutkijana tutkijakollegiumissa sekä englantilaisen filologian oppiainevastuuhenkilö vuosina 2011–2015. Nykykielten laitoksen tutkimuksesta vastaava varajohtaja hän on ollut vuodesta 2014. Vuodesta 2009 alkaen hän on ollut englannin kielen professori. == Lähteet == Luokka:Suomalaiset kielitieteilijät Luokka:Helsingin yliopiston professorit Luokka:Vuonna 1967 syntyneet Luokka:Elävät henkilöt Luokka:Suomalaiset professorit
Arc System Works

Arc System Works () on japanilainen videopelien kehittäjä ja julkaisija. Yhtiön on perustanut vuonna 1988 Minoru Kidooka. == Pelit == Yhtiön tunnetuimpia pelisarjoja ovat taistelupelien lajityyppiin kuuluvat Guilty Gear ja BlazBlue -sarjat. Vuonna 2015 yhtiö hankki omistukseensa Technos Japan Corporation -yhtiön pelien oikeudet Million Corp -yhtiöltä, ja siten se omistaa nyt pelisarjat Double Dragon ja Kunio-kun. == Lähteet == Luokka:Japanilaiset videopeliyritykset
Xevi Pujolar

Xevi Pujolar (s. 3. tammikuuta 1973)F1Pulse on espanjalainen Sauberin Formula 1 -tallin insinööri. Pujolar aloitti uransa vuonna 2002 Jaguarilla auton suoristukyvystä vastaavana insinöörinä. Hän siirtyi Williamsille samaan tehtävään vuonna 2003. Pujolar toimi Williamsilla kausilla 2005–2006 Mark Webberin, 2007 Alexander Wurzin ja 2008–2009 Kazuki Nakajiman kisainsinöörinä. Vuonna 2010 hän toimi HRT:llä Bruno Sennan kisainsinöörinä. Pujolar palasi takaisin Williamsille toimien Pastor Maldonadon kisainsinöörinä vuodet 2011–2012.Dans l’oreille de Montoya, Webber et Maldonado Vuonna 2013 hän toimi tallin pääkisainsinöörinä.Williamsille uusi pääkisainsinööri Vuonna 2014 hän toimi Toro Rossolla Jean-Éric Vergnen ja 2015–2016 Max Verstappenin kisainsinöörinä. Toukokuussa 2016 Pujolar sai potkut Toro Rossolta.Verstappenin kisainsinööri sai lähtöpassit Syyskuussa 2016 hän siirtyi Sauberille kisatoimintojen pääinsinööriksi.Sauber pestasi Verstappenin entisen kisainsinööriksi == Lähteet == == Aiheesta muualla == * Twitter * Linkedin Luokka:Formula 1 -tallien työntekijät Luokka:Vuonna 1973 syntyneet Luokka:Elävät henkilöt Luokka:Espanjalaiset henkilöt
Moisala

Moisala on sukunimi. Se on muun muassa seuraavien suomalaisten henkilöiden sukunimi: * Ilari Moisala (s. 1985), jääpalloilija * Martti Moisala (1916–2008), nimismies ja kirjailija * Pirkko Moisala (ent. Lahtinen, s. 1953), musiikkitieteilijä ja Helsingin yliopiston professori * U. E. Moisala (1923–2011), liikkeenjohdon asiantuntija, tutkija ja kirjailija
Blue Byte

Blue Byte on saksalainen videopelien kehittäjä ja julkaisija, joka on perustettu vuonna 1988. Vuonna 2001 ranskalainen Ubisoft osti yhtiön. == Pelit == Yhtiön tunnetuimpiin pelisarjoihin kuuluvat Battle Isle ja Settlers -sarjat, sekä Anno-sarjan pelit: * Anno 1404 (2009) * Anno 2070 (2011) * Anno 2205 (2015) * Anno 1800 (2019) == Lähteet ==
Anno (pelisarja)

Anno on saksalaisen SunFlowers-pelitalon kehittämä strategiapelisarja. Pelisarjan kehitys on nykyisin Ubisoftin omistamalla Blue Byte studiolla. Ranskalainen Ubisoft osti SunFlowersin ja on siten saanut oikeudet Anno- pelisarjaan. Anno-sarjan kehitys on nykyisin Ubisoftin omistamassa Blue Byte -studiossa. == Pelaaminen == Sarjan pelit ovat strategiapelejä, joissa yhdistyvät kaupankäynti, kaupunginrakennus, diplomatia ja taistelut. == Pelit == Nimi Vuosi Kehittäjä Muuta Anno 1602: Creation of a New World 1998 SunFlower Anno 1503: The New World 2003 SunFlower Anno 1701 2006 SunFlower Anno 1701: The Sunken Dragon 2007 SunFlower lisäosa Anno 1404 2009 Blue Byte Anno 1404: Venice 2009 Blue Byte lisäosa Anno 2070 2011 Blue Byte Anno 2070: Deep Ocean 2012 Blue Byte lisäosa Anno 2205 2015 Blue Byte Anno 1800 2019 Blue Byte == Lähteet == *
Semionotiformes

Semionotiformes on sukupuuttoon kuollut primitiivisten viuhkaeväisten kalojen lahko. Siihen kuului vanhin tunnettu Neopterygiin jäsen, myöhäisen permikauden Acentrophorus, ja lahkon lajit elivät kosmopoliitteina myöhäisliitukaudelle asti. == Luokittelu == Alla olevassa kladogrammissa Semionotiformes sijoitetaan kladiin Ginglymodi luuhaukikalojen (Lepisosteiformes) kanssa. Nykyiset luuhauet ja fossiilinen Semionotidae on toisinaan sijoitettu samaan lahkoon, joko lahkon Lepisosteiformes tai Semionotiformes nimellä. == Lähteet == *
Anno

Anno voi tarkoittaa seuraavia: * anno (latinaa), vuosiluvun edessä: vuonna * Anno, strategiapelisarja * Anno, sukunimenä: ** Hideaki Anno (s. 1960), japanilainen elokuvaohjaaja ** Noriko Anno (s. 1976), japanilainen judoka, olympiavoittaja ja maailmanmestari
Tuija Peltomaa

Tuija Peltomaa (o.s. Tervo, s. 9. lokakuuta 1965 Sotkamo) on suomalainen antiikkiesineiden ja taiteen asiantuntija ja televisioesiintyjä. Hän on kirjoittanut useita aihetta käsitteleviä kirjoja.375 humanistia, Helsingin yliopisto. Viitattu 9.3.2017 Peltomaa on valmistunut filosofian maisteriksi 1996 taidehistoria pääaineena Helsingin yliopistosta. Peltomaa on toiminut 1997–2014 Ylen Antiikkia, antiikkia ohjelmassa asiantuntijana ja toimii myös alan opettajana. Peltomaa on opettanut 1993–2007 Taideteollisessa korkeakoulussa ja vuodesta 2013 Aalto-yliopistossa. == Teokset == * Michael Schilkin 1900–1962, tekstit: Tuija Tervo, Harri Kalha, Leena Ahtola-Moorhouse; kuvat: Katja Hagelstam. Hagelstam, 1996 ISBN 952-5125-04-1. – Ilmestynyt myös ruotsiksi ISBN 952-5125-05-X. * Oscar Kleineh 1846–1919: Oscar Kleinehin matkassa, artikkelit: Christoffer H. Ericsson, Liisa Lindgren, Tuija Tervo; toimittaja: Kaj Martin; käännökset ... Paavo Siltala. Amos Andersonin taidemuseo, 2003 – (Amos Andersonin taidemuseon julkaisuja. ISSN 0788-0138; nro 44.). ISBN 952-9531-47-8. – Ilmestynyt myös ruotsiksi: ISBN 952-9531-48-6. * Taiteen valo: juuret perinteessä, katse tulevassa, teksti: Tuija Tervo, valokuvat: Rauno Träskelin. Espoo: Fortumin taidesäätiö, 2007 ISBN 951-591-082-X. ** The light of art: roots in tradition, focus on the future, text: Tuija Tervo; English translation: Jyri Kokkonen; photographs: Rauno Träskelin. Espoo: Fortum Art Foundation, 2007 ISBN 951-591-084-6. ** Konstens ljus: rötter i det förflutna, blicken framåt, text: Tuija Tervo; svensk översättning: Daniela Wrede; fotografier: Rauno Träskelin. Esbo: Fortums konststiftelse, 2007 ISBN 951-591-083-8. * Adolf Bock: merimaalari = marinmålaren, Tuija Peltomaa; käännös : Pär-Henrik Sjöström. John Nurmisen säätiö, 2010 ISBN 978-952-9745-30-2. * Mikä arvoksi antiikille, taiteelle ja vanhoille tavaroille, Tuija Peltomaa, Christine Hansson, Erik Karlsson; käännökset ruotsin kielestä: Ulla Huhtala. Porvoo: JK-Publishing, 2013 ISBN 978-952-67558-4-7. == Lähteet == Luokka:Suomalaiset tietokirjailijat Luokka:Suomalaiset televisiokasvot Luokka:Vuonna 1965 syntyneet Luokka:Elävät henkilöt
Daniel Guntern

Daniel Guntern (s. 2. toukokuuta 1995 Zürich, Sveitsi) on sveitsiläinen entinen jääkiekkomaalivahti. Hän oli Zürcher SC:n kasvatti. Aikuisena hän pelasi ZSC Lionsissa, GC Küsnacht Lionsissa ja EHC Winterthurissa. == Lähteet == Luokka:Sveitsiläiset jääkiekkomaalivahdit Luokka:Vuonna 1995 syntyneet Luokka:Elävät henkilöt
Lukas Meili

Lukas Meili (s. 19. tammikuuta 1992 Russikon, Sveitsi) on sveitsiläinen jääkiekkomaalivahti, joka edustaa Sveitsin B Liigassa pelaavaa EHC Vispiä. Hän on pelannut myös Sveitsin liigassa vuosina 2013–2016 EHC Bielin joukkueessa. ==Lähteet== * Luokka:Sveitsiläiset jääkiekkomaalivahdit Luokka:Vuonna 1992 syntyneet Luokka:Elävät henkilöt
Nimeesi, Jeesus, päätämme

Jeesuksen nimeen päätämme on luultavasti Esaias Hildeenin (Hildén) kirjoittama vanha hengellinen laulu. Se on julkaistu arkkivirtenä vuonna 1766. Laulu otettiin mukaan Halullisten sielujen hengelliset laulut-kokoelmaan vuonna 1855. Laulussa oli alun perin 40 säkeistöä, mutta Leonard Typpö lyhensi ja uudisti sitä vuonna 1902. Laulun sävelmä on Kivijärven kirkkoherra F.P. Krankin säveltämä (1889). Sävelmä on käytössä myös virsikirjan virressä 580. Laulu on käännetty ruotsiksi Tarja Alatalon toimesta vuonna 1987. Sanat alkavat Vi slutar nu i Jesu namn. Alexandra Glynn on kääntänyt sanat englanniksi 2008, ja käännöksen alkusanat ovat We end this day in Jesus' name. ==Julkaistu== * Siionin laulut nro 123 * Siionin matkalaulut nro 83 * Sions Sånger och Psalmer nro 66 * Songs and Hymns of Zion nro 221 Luokka:Siionin laulut
Kari Kuusamo

Kari Mikko Kuusamo (21. helmikuuta 1951 Vaasa – 10. maaliskuuta 2020 Vaasa) oli suomalainen viihdemusiikin kapellimestari, pianisti, säveltäjä ja sovittaja. Hänen tunnetuin sävellyksensä on vuoden 1983 Eurovision laulukilpailussa Suomea edustanut ”Fantasiaa”, jonka lauloi hänen silloinen vaimonsa Ami Aspelund ja sanoitti Kaisu Liuhala. 1970-luvun puolivälissä Kari Kuusamo oli mukana Ami Aspelundin perustamassa lauluyhtyeessä Cascade, jonka muita perustajajäseniä olivat Aimo Jaara ja Marjo-Riitta Kervinen. Vuonna 1978 Kuusamon säveltämiä ja Ami Aspelundin sanoittamia lauluja levytettiin ruotsiksi LP-levylle Fågel blå ja suomeksi albumille Sinilintu. Nimikappale julkaistiin myös saksankielisenä singlenä ”Vogel blau”, jonka B-puolen laulu ”Der erste Flug” toi avioparille Itä-Saksan Rostockin laulufestivaalin Grand Prix’n vuonna 1981. Vuonna 1986 Aspelund julkaisi Kari Kuusamon säveltämiä ruotsinkielisiä runoja sisältäneen albumin Fenor och vingar.Pälli, Erkki: Ami Aspelund. Pomus.net. Viitattu 9.3.2017. Loppukilpailuun 1983 päässeen ”Fantasiaa”-kappaleen lisäksi Kari Kuusamon sävellyksiä on ollut mukana Suomen euroviisukarsinnassa kolmasti: vuonna 1982 ”Isä” (es. Ami Aspelund), vuonna 1985 ”Lapset maailman” (es. Ami Aspelund ja Riki Sorsa) sekä vuonna 1994 ”En dans på livets vågor” (es. Susanne Sonntag).Kari Kuusamo. Eurovision Wiki. Viitattu 9.3.2017. Kuusamo ja Aspelund tekivät vuosina 1976–1994 ravintolashow-ohjelmia. Kuusamo toimi 1990-luvun alussa TV2:n Kansanhuvit- ohjelman kapellimestarina. Kuusamon sävellyksiä ovat levyttäneet myös muun muassa Kari Tapio ja Tarja Ylitalo sekä Danny Kari Kuusamo. Allmusic.com. Viitattu 9.3.2017. Kuusamo on haudattu Vaasan uudelle hautausmaalle. ==Lähteet== Luokka:Suomalaiset iskelmämusiikin säveltäjät Luokka:Suomalaiset pianistit Luokka:Suomalaiset kosketinsoittajat Luokka:Suomalaiset kapellimestarit (viihdemusiikki) Luokka:Vuonna 1951 syntyneet Luokka:Vuonna 2020 kuolleet
Halullisten sielujen hengelliset laulut

Halullisten sielujen hengelliset laulut on 1790 julkaistu rukoilevaisen herätysliikkeen laulukirja. Kokoelman toimittivat Antti Achrenius ja Pentti Jaakko Ignatius. Laulukirja on vakiintunut rukoilevaisten laulukokoelmaksi vuoden 1701 virsikirjan ohella. Kokoelman varhaisimmissa painoksissa oli vain 26 laulua. Vuodesta 1828 lähtien siihen liitettiin erityisesti arkkivirsiä ja se laajeni vähitellen 196 laulun kokoelmaksi. Suuri osa sävelmistä oli Ilmari Krohnin ja Mikael Nybergin 1800-luvulla keräämiä hengellisten laulujen sävelmiä. Matti Merivirta julkaisi vuonna 1930 painetun valikoiman laulukokoelman sävelmistä. Kokoelman laulut ovat jääneet elämään, sillä niitä lauletaan edelleen rukoilevaisen kansan parissa, ja niitä on otettu myös muiden herätysliikkeiden laulukirjoihin. Laulukirjan lauluja on myös virsikirjassa useampi kappale, esimerkiksi virsi nro 173 "Ilmoita, Herramme, voimasi meille" sekä nro 312 "Muistan päivää autuasta". Se on saanut jo varhain lempinimet "Achrenius" ja "Pikku Siioni". Pekka Kivekäs, joka on tehnyt pro gradu -tutkielman Halullisten Sieluin Hengellisistä Lauluista, on todennut "koko kirjan syntyneen herätyksen riemun pakottamana". Vuonna 2020 laulukirja julkaistiin vanhan virsikirjan ja vuoden 1790 Siionin virsien kanssa Android-sovelluksena. ==Lähteet== * Timo Holma: Lestadiolaisen lauluperinteen historiaa https://www.tornio.fi/filewrap.php?c=&f;=Kirjasto_Laestadius_Holma_liite.doc * SRK 2016: Laula kansa Jumalan, Siionin laulujen tekijöitä ja taustoja * Rukoilevaisten laulukirjat Vanha virsikirja, v. 1790 Siionin virret ja Halullisten sielujen hengelliset laulut julkaistu Android-sovelluksena === Viitteet === Luokka:Rukoilevaisuus Luokka:Hengelliset laulukokoelmat
Lepidotes

Lepidotes (aikaisemmin Lepidotus)Lepidotes . Hunterian Museum Geology Collections. Viitattu 9.3.2017. on sukupuuttoon kuollut luuhaukikalojen suku varhaisjurakauden toarcis-vaiheelta. Fossiileja on löydetty merellisistä sedimenteistä Ranskasta, Englannista ja Saksasta.López-Arbarello, A. (2012). "Phylogenetic Interrelationships of Ginglymodian Fishes (Actinopterygii: Neopterygii)." PLoS ONE, 7(7): e39370. Sukuun luettiin aiemmin monia lajeja jotka on siirretty omiin sukuihinsa. == Kuvaus == thumb|left|Täydellisesti säilynyt Lepidotes elvensis -yksilö. Lepidotes oli kehittänyt uuden leukamekanismin, jonka avulla se pystyi syömään eri tavalla kuin aiemmat kalat. Sen yläleuanluut olivat lyhentyneet eivätkä kiinnittyneet poskiluuhun, jonka ansiosta se pystyi muodostamaan suunsa putkeksi nykyisen karpin tapaan. Tämä mahdollisti sen, että se pystyi imemään sisään saaliinsa suuremmalta etäisyydeltä, kuin aiemmat kalat pystyivät. Lisäksi sen tappimaiset hampaat pystyivät murskaamaan nilviäisten kuoret.Dixon et al. 1992, s. 37Morgan & Bingham 2011, s. 77 Useassa löydetyssä Lepidotes-fossiilissa on selkeitä ihonpainaumia, jotka osoittavat sen paksujen, vinoneliönmuotoisten suomujen päällä olleen kova, valoa heijastava kiillepeite. Sen ansiosta kala näytti elävänä hohtavalta.Morgan & Bingham 2011, s. 76 == Luokittelu == Vuonna 2012 tehdyssä tutkimuksessa suuri osa Lepidotes-lajeista eroteltiin omiin sukuihinsa. Alla oleva kladogrammi näyttää omiin sukuihinsa siirretyt lajit. == Lähteet == * * === Viitteet === Luokka:Esihistorialliset viuhkaeväiset Luokka:Luuhaukikalat
Aiakeion

Aiakeion () oli antiikin aikainen Aiakokselle omistettu heroon-pyhäkkö Aiginan saarella Kreikassa. Sen arkeologinen kohde sijaitsee antiikin Aiginan kaupungin arkeologisella alueella Aíginan kaupungin luoteispuolen rannikolla. Aiakos oli aiginalainen heeros, joka oli kreikkalaisessa mytologiassa myrmidonien kuningas. Pausaniaan mukaan Aiakoksen kulttipaikka oli ulkoilmapyhäkkö, joka koostui valkoisesta marmorista tehdyllä muurilla ympäröidystä temenos-alueesta, jossa oli alttari sekä oliivipuita. Alttarin paikan uskottiin olevan Aiakoksen haudan. Lähellä oli myös Aiakoksen pojan Fokoksen hauta.Pausanias: Kreikan kuvaus II.29.6–8., II.30.1. Aiakeionin tarkkaa sijaintipaikkaa ei tunneta. Pausaniaan mukaan se sijaitsi kaupungin näkyvimmällä paikalla lähellä satamaa. Usein pyhäkön on oletettu sijainneen lähellä Apollonin temppeliä. Nykyisin paikan lähellä on myös Aíginan arkeologinen museo. Toisaalta Pausaniaan perusteella Apollonin temppeli oli eri paikassa kuin temppeli, ja mahdollisesti kauempanakin. Pyhäkköön liittyi Aiakeia-juhla, johon liittyi muun muassa urheilukilpailut. Niiden palkintona oli krateeri. Voittajat luovuttivat seppeleensä pyhäkölle. Herodotoksen mukaan myös Ateenan Agoralle perustettiin Aiakeion Delfoin oraakkelin kehotuksesta.Herodotos: Historiateos V.89. == Lähteet == Luokka:Aígina Luokka:Heroonit Luokka:Kreikan entiset rakennukset ja rakennelmat
Jorge Linares

Jorge Linares (s. 22. elokuuta 1985) on venezuelalainen kevytsarjan nyrkkeilijä ja hallitseva WBA-liiton maailmanmestari painoluokassaan. == Ammattinyrkkeilyura == Linares aloitti ammattinyrkkeilemisen vuonna 2002. Uran alkuvuodet Linares otteli ylemmässä kääpiösarjassa, jossa hän voitti väliaikaisen WBA Fedelatin mestaruuden. Tämän jälkeen Linares vaihtoi painoluokkaa siirtyen höyhensarjaan. Vuonna 2007 Linares kohosi WBC-liiton tunnustamaksi höyhensarjan mestariksi kukistamalla Oscar Lariosin teknisellä tyrmäyksellä ottelun ehdittyä kymmenenteen eräänsä. Kamppailussa Larios hyödynsi jabiaan ja iski jatkuvia voimaiskuja joihin Larios ei kyennyt vastaamaan, ja kymmenennessä erässä larios putosi kanveesiin. Larios kykeni nousemaan ylös, mutta tuomari keskeytti ottelun.http://boxrec.com/media/index.php?title=Fight:1206304 Ensimmäisessä höyhensarjan mestaruuden puolustusottelussaan Larios kohtasi Gamaliel Diazin jonka tyrmäsi ottelun ehdittyä kahdeksaneen eräänsä käytettyään Diazia neljännessä erässä kanveesissa.http://boxrec.com/media/index.php?title=Fight:1257475 Tämän jälkeen Linares piti lähes vuoden ottelutauon siirtyen ottelemaan ylempään höyhensarjaan. Ensimmäisessä ylemmän höyhensarjan ottelussaan Linares kohtasi WBA liiton mestarin Whyber Garcian, jonka voitti teknisellä tyrmäyksellä. Ensimmäisessä ylemmän höyhensarjan mestaruuden puolustusottelussaan Linares kohtasi Josafat Perez Josafat Perezin, jonka voitti teknisellä tyrmäyksellä. Toisessa puolustusottelussaan Linares kohtasi Juan Carlos Salgadon, jolle hävisi ensimmäisen erän teknisellä tyrmäyksellä oltuaan sitä ennen pahoissa vaikeuksissa.http://boxrec.com/media/index.php?title=Fight:1437155 Tämän jälkeen kului kaksi vuotta ennen Lariosin seuraavaa valtaliittojen mestaruusottelua. Vuonna 2011 Larios pääsi ottelemaan WBC liiton mestaruudesta Antonio DeMarcoa vastaan. Linares hävisi kamppailun yhdennessätoista erässä teknisellä tyrmäyksellä.http://boxrec.com/media/index.php?title=Fight:1612033 Linares hävisi myös seuraavan ottelunsa Sergio Thompsonia vastaan. Vuonna 2014 Linares kohosi kevytsarjan WBC liiton mestariksi kukistamalla Javier Prieton tyrmäämällä tämän kamppailun neljännessä erässä.http://boxrec.com/media/index.php?title=Fight:1935368 Linares puolusti WBC-liiton mestaruutta kahdesti. Linares kohosi WBA-liiton mestariksi vuonna 2016 voittamalla Anthony Crollan kaikin tuomariäänin kaksitoistaeräisessä kamppailussa.http://boxrec.com/media/index.php?title=Fight:2084877 == Lähteet == == Aiheesta muualla == * Ammattinyrkkeilyottelut boxrec.comissa Luokka:Venezuelalaiset nyrkkeilijät Luokka:Vuonna 1985 syntyneet Luokka:Elävät henkilöt
Luettelo OS/2-peleistä

Tämä on luettelo OS/2:lle julkaistuista peleistä: __NOTOC__ *Angband *AVARICE: The Final Saga *Crown of Might *Entrepreneur *Doom *Freeciv *Galactic Civilizations *Hopkins FBI *Lemmings/Oh No! More Lemmings/Christmas Lemmings *Links *Master of Empire *Stellar Frontier *Super Star Trek *Rocks'n'Diamonds *Trials of Battle *Battle for Wesnoth * SimCity 2000, Maxis * SimTown, Maxis OS/2 Luokka:OS/2-pelit
Painonnoston Suomen-mestaruuskilpailut 2012

Painonnoston Suomen-mestaruuskilpailut 2012 kilpailtiin 3.–4. maaliskuuta 2012 Porissa Porin urheilutalolla. Järjestävänä seurana toimi Puntti-Karhut. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 56 kg Jarkko Welling 157 kg (71 kg + 86 kg) Jasper Kosonen 146 kg (65 kg + 81 kg) Timo Toivonen 140 kg (65 kg + 75 kg) 62 kg Matias Mukkala 221 kg (100 kg + 121 kg) Sami Torvi 220 kg (100 kg + 120 kg) Arto Lähdekorpi 197 kg (90 kg + 107 kg) 69 kg Mikko Kuusisto 260 kg (115 kg + 145 kg) Toni Lappalainen 237 kg (103 kg + 134 kg) Juhana Leppiaho 231 kg (102 kg + 129 kg) 77 kg Milko Tokola 300 kg (133 kg + 167 kg) Antti Hyry 255 kg (113 kg + 142 kg) Henri Kaikkonen 253 kg (112 kg + 141 kg) 85 kg Iiro Hartikainen 298 kg (138 kg + 160 kg) Sami Raappana 291 kg (126 kg + 165 kg) Mika Palomäki 266 kg (116 kg + 150 kg) 94 kg Jere Johansson 283 kg (127 kg + 156 kg) Robert Pirkkiö 271 kg (124 kg + 146 kg) Jani Heikkinen 258 kg (116 kg + 142 kg) 105 kg Marko Pietiläinen 291 kg (130 kg + 161 kg) Otto Hietanen 280 kg (120 kg + 160 kg) Ville Iisakkila 279 kg (120 kg + 159 kg) yli 105 kg Eero Oja 312 kg (138 kg + 174 kg) Toni Flinck 312 kg (146 kg + 166 kg) Antti Niiranen 285 kg (125 kg + 160 kg) ===Naiset=== Sarja Kultaa Kultaa Hopeaa Hopeaa Pronssia Pronssia 48 kg Tea Suojanen 109 kg (48 kg + 61 kg) Iida Peltola 108 kg (48 kg + 60 kg) Janina Hirvonen 82 kg (36 kg + 46 kg) 53 kg Sini Kukkonen 132 kg (59 kg + 73 kg) Hanna Multanen 112 kg (53 kg + 59 kg) Pirita Suoraniemi 102 kg (45 kg + 57 kg) 58 kg Jenni Puputti 171 kg (79 kg + 92 kg) Titta Mansikkamäki 123 kg (53 kg + 70 kg) Pauliina Utoslahti 118 kg (53 kg + 65 kg) 63 kg Anna Everi 193 kg SE (85 kg + 108 kg SE) Päivi Aho 168 kg (73 kg + 95 kg) Mari Lakka 102 kg (44 kg + 58 kg) 69 kg Katariina Vestman 193 kg (83 kg + 110 kg) Tiina Elomaa 145 kg (66 kg + 79 kg) Taru Itäpelto 144 kg (65 kg + 79 kg) 75 kg Meri Ilmarinen 193 kg (87 kg + 106 kg) Tiia Ronkainen 133 kg (59 kg + 74 kg) Mari Paananen 130 kg (59 kg + 71 kg) yli 75 kg Susanna Samuelsson 161 kg (70 kg + 91 kg) Tanja Komulainen 153 kg (68 kg + 85 kg) Mirka Viitamäki 151 kg (67 kg + 84 kg) Lähde == Lähteet == 2012 Luokka:Vuoden 2012 urheilu Luokka:Porin urheilutapahtumat
Links (pelisarja)

Links on golf-simulaatiopelien sarja, jota kehitti alun perin Access Software ja myöhemmin Microsoft. Pelin ensimmäinen osa ilmeistyi nimellä Leaderboard Golf vuonna 1984 Commodore 64 -tietokoneelle. Sarjan pelejä on julkaistu Amigalle, MS-DOS:lle, OS/2:lle ja Windowsille. Links Pro on julkaistu Macintoshille. == Access Softwaren pelit sarjassa == * Leaderboard Golf (1984) * World Class Leader Board (1987) * Links: The Challenge of Golf (1990) * Links: Championship Course: Pinehurst Country Club (1991) * Links: Championship Course: Firestone Country Club (1991) * Links: Championship Course: Hyatt Dorado Beach Resort (1991) * Links: Championship Course: Bay Hill Club & Lodge (1991) * Links: Championship Course: Bountiful Golf Course (1991) * Links: Championship Course: Barton Creek (1991) * Links: Championship Course: Mauna Kea (1992) * Links: Championship Course: Troon North (1992) * Links 386 Pro (1992) * Links: Championship Course: Banff Springs (1992) * Links: Championship Course: The Belfry (1992) * Links: Championship Course: Innisbrook - Copperhead (1993) * Links: Championship Course: Pebble Beach (1993) * Links Pro (1993) * Links: Championship Course: Bighorn (1994) * Links: Championship Course: Castlepines (1994) * Links: Championship Course: Prairie Dunes (1995) * Links: Championship Course: Cog Hill (1995) * Links: Championship Course: Riviera (1995) * Links: Fantasy Course: Devils Island (1995) * Links LS 1997 (1996) * Links Championship Course: Pelican Hill (1996) * Links LS 1998 (1997) * Links Championship Course: Valderrama (1997) * Links Championship Course: Oakland Hills (1997) * Links: Championship Course: Valhalla (1997) * Links LS 1999 (1998) * Links Championship Course: Congressional Country Club (1998) Luokka:Videopelisarjat Luokka:Amiga-pelit Luokka:Commodore 64 -pelit Luokka:MS-DOS-pelit Luokka:Mac OS -pelit Luokka:OS/2-pelit‎ Luokka:Windows-pelit Luokka:Golf-pelit Luokka:Yhdysvalloissa kehitetyt videopelit‎
Links (täsmennyssivu)

Links voi tarkoittaa jotain seuraavista: * Links, internetselain * Links (pelisarja), golf-pelien sarja * Links 2-3-4, Rammsteinin single-julkaisu
Luettelo Macintosh-peleistä

Tämä on luettelo Macintoshille julkaistuista peleistä. __NOTOC__ * Shadowgate * SimPark * SimTown * Links Pro, (1993) Access Software Macintosh *
Toyotan tuotantojärjestelmä

Toyotan tuotantojärjestelmä ( eli TPS) on yhdistelmä ajatusmalleja, teemoja ja tekniikoita, jotka muodostavat yhdessä tuotannon sosio-teknisen järjestelmän. Taiichi Ohno, Shigeo Shingo ja Eiji Toyoda kehittivät sen vuosina 1948–1975. Toyotan järjestelmä levisi nopeasti muihin yrityksiin Japanissa ja pian myös länsimaihin. TPS on Lean-ajattelun esikuva. == Periaatteet == Toyotan tuotantojärjestelmässä laadunvalvonta on ulotettu jokaiselle tuotannon tasolle. Pyrkimyksenä on parantaa jatkuvasti prosessia ja poistaa kaikki hukkatyö. Työntekijöille annetaan tarkkaan määritellyt vastuualueet joka tuotannon vaiheessa ja kannustetaan jokaista parantamaan kokonaisuutta. Tuotantojärjestelmän keskeisiä käsitteitä ovat Jidoka ja Just-in-Time. Jidoka tarkoittaa "Ihmisavusteista automaatiota". Tuotantolaitteet on suunniteltu osoittamaan parannuksen tarpeessa olevat alueet, ja tuotanto keskeytetään heti kun ihminen tai kone havaitsee virheen. Ongelmat ratkaistaan välittömästi ja ratkaisusta otetaan oppia läpi organisaation. Näin laatu säilyy tuotannon jokaisessa vaiheessa. Just-in-Time (juuri oikeaan aikaan) pyrkii karsimaan ylimääräisen työn ja vähentämään hukkamateriaalin syntymisen.Toyotan tuotantojärjestelmä pyrkii täyttämään asiakkaiden vaatimukset tehokkaasti sopeuttamalla tuotannon senhetkiseen kysyntään. TPS alkaa asiakkaan tilauksesta ja kulminoituu valmiin tuotteen täsmälliseen toimitukseen. Se edellyttää hienosäädettyä tuotantoprosessia, jossa jokaisessa vaiheessa on käsillä vain tarvittava määrä osia. Tätä kutsutaan ”Just-in-Time” eli JIT- tuotannoksi. JIT-konseptilla on monia etuja. Suuria varastoja ei tarvitse ylläpitää ja asiakkaiden tarpeisiin voidaan reagoida nopeasti. Se luo tuotantoon ”imua” joka vastaa markkinoiden vaatimuksia. == Lähteet == Luokka:Liiketaloustiede Luokka:Johtaminen Luokka:Logistiikka Luokka:Toyota Group
Thorvald Nyblin

Thorvald Olof Magnus Nyblin (30. joulukuuta 1871 Drammen, Norja – 10. lokakuuta 1942 Helsinki) oli norjalaissyntyinen valokuvaaja. Thorvald oli erään Suomen valokuvaushistorian suuren vaikuttajahahmon Daniel Nyblinin nuorempi veli. Hänen isänsä oli kuvanveistäjä Carl Petter Anton Dyrendahl Nyblin (1818–1883) ja äitinsä Petronella Pedersen (1837–1881). Thorvald Nyblinin puoliso oli Alexandra Olivia Wikström (s. 1874 Helsinki, k. 1945 Helsinki). Heillä oli 2 lasta: valokuvaaja Tor Björn Nyblin (s. 1898, k. 1969) ja valokuvaaja Pia Monica Norre (s. 16.7.1906 - 14.12.2006, h. Helsinki, Hietaniemi). Thorvald Nyblin oli valokuvaajan opissa sukunsa opastuksella Suomessa sekä harjoittelemalla valokuvausta Yhdysvalloissa 1893-1897, jossa hän myös toimi ateljeevalokuvaajana. Ammattilaisena hän aloitti 1893. Hänen töitään olivat henkilökuvaus, maisemat ja miljöökuvaukset. Aikansa harrastettuaan maalausta hän valmisti myös valokuviin perustuvia henkilömuotokuvia. Thorvald Nyblinin ensimmäinen ateljee sijaitsi Fabianinkatu 27:ssä, Helsingissä 1890-luvulla. Hän liittyi arvostetun Helsinkiläisen Amatörfotografklubbenin jäseneksi vuonna 1896. Tultuaan opiskelumatkaltaan Yhdysvalloista takaisin Suomeen vastasi hän veljensä Daniel Nyblinin omistamasta valokuvaamosta puolen vuoden ajan. Saman vuoden (1897) kesällä hän vuokrasi Viipurista oman valokuva-ateljeen ja aloitti toimintansa studiovalokuvaajana osoitteessa Aleksanterinkatu 27, Viipuri. Studio sijaitsi kaksikerroksisessa talossa Tottinkadun (nyk. Rostovskaja Ulica) ja Aleksanterinkadun (myöh. Karjalankatu, nyk. Leningradskij Prospekt) kulmassa.http://www.virtuaaliviipuri.tamk.fi/fi/block/52/plot/6 Nykyisin kyseisellä paikalla ei ole rakennuksia, vaan siinä sijaitsee puisto. Tultuaan Viipuriin valokuvaajaksi 1890-luvulla seurasi hän ajan trendiä, sillä Viipurin valokuvausliiketoiminta oli tuolloin täysin ulkomaalaisten toimijoiden varassa.http://www.valokuvataiteenmuseo.fi/images/stories/kuka- kuvasi/viipurilaiset%20kuvaajat%20ja%20kuvaamot%201900-1940.pdf Vuonna 1903 sai hän ensimmäisen palkinnon Amatörfotografklubbenin Helsingin Ateneumiin järjestämässä valokuvanäyttelyssä. Nyblin liikkui myös kiertävänä kuvaajana mm. Sortavalassa 1910. Vuonna 1938 avasi hän sivuliikkeen Viipurin Suurikatu 2:ssa. Liikkeestä muodostettiin jo vuonna 1918 osakeyhtiö ja toimintaa oli siitä lähtien Viipurin lisäksi myös Vaasassa sekä alkuperäisessä studiossa Helsingin Fabianinkadulla.http://kukakuvasi.valokuvataiteenmuseo.fi/#valokuvaaja/613 == Lähteet == == Aiheesta muualla == * Valokuvataiteen museo * Kuvaamot Karjalassa * Museoviraston kuvakokoelmat Luokka:Suomalaiset valokuvaajat Luokka:Vuonna 1871 syntyneet Luokka:Vuonna 1942 kuolleet
Kerrossänky

Kerrossänky on huonekalu, joka muodostuu kahdesta tai kolmesta päällekkäisestä vuoteesta. Se voi olla seinään kiinnitetty kiinteä kaluste tai omilla jaloillaan seisova irrallinen huonekalu. Ylempään vuoteeseen kiivetään tikkaita myöten, jotka ovat yleensä kiinteä osa kerrossängyn rakennetta. Ylemmän vuoteen etureunassa on usein kaide tai muu este estämässä nukkujan putoamista reunan yli. Kerrossänkyjä suositaan tilansäästön vuoksi muun muassa lastenhuoneissa, varuskuntien kasarmituvissa, leirikeskuksissa, retkeilymajoissa sekä kulkuneuvoissa kuten junien makuuvaunuissa, matkailuvaunuissa, rahtilaivojen ja sotilasalusten miehistötiloissa ja matkustajalaivojen halvemmissa hyttiluokissa. Kerrossänky valmistetaan useimmiten massiivipuutavarasta, kalustelevystäJungmanni-kerrossänky, Muurame Oy. Viitattu 10.3.2017. tai teräsputkista. Paksun runkopatjan sijasta kerrossängyissä käytetään yleensä ohuempia vaahtomuovipatjoja laudoista tehdyn sälepohjan tai metalliverkon päällä. Kerrossängyn rakenteisiin tai niiden väliin jäävään seinään voidaan kiinnittää lukuvalaisimia ja pieniä hyllyjä toimimaan nukkujien yöpöytänä. ==Kerrossänky Suomessa== Kerrossängyt yleistyivät Suomessa 1700-luvulla lähinnä Länsi-Suomen maakunnissa. Ne olivat joko seinään kiinnitettyjä tai omilla jaloillaan seisovia. Niissä käytettiin myös sivuverhoja, kuten värikkäitä raanuja, ja puuosat koristeltiin usein kaiverruksin. Sängyt olivat joko päädystä umpinaisia tai avoimia. Makuutiloihin tehtiin myös kaksoiskerrossänkyjä, jotka muodostuivat kahdesta peräkkäisestä kerrossängystä seinän vieressä. Kaappikerrossänky oli ulkonäöltään kuin suuri kaappi suljettavine ovineen; se jäi käytöstä pois huonon ilmanvaihtonsa vuoksi. Suomen markkinoilla toimivia kerrossänkyjen valmistajia ovat Ikea, Jysk, Kiteen Huonekalu (tuotenimi Kuusamo), Laulumaa (Pop), Lundia (Lofty), Muurame (Jolla ja Jungmanni), Niemen tehtaat (Unipuu)Unipuu – kasvaa perheen mukana , Niemen tehtaat. Viitattu 11.3.2017., Roope-Riikka sekä Rikosseuraamuslaitoksen vankilatyöpajat.Tuomisto, Samu: Paras turvallinen kerrossänky – suositukset vanhemmilta , Reppuli.com-blogi 6.2.2014. Viitattu 10.3.2017. ==Parvisänky== Kerrossängyn eräänlainen muunnelma on parvisänky, jossa vuode sijaitsee ylhäällä lähellä katonrajaa ja sen alle jää tilaa muille kalusteille. Parvisänky voi olla kiinteästi rakennettu ja seinään kiinnitetty tai irtonainen huonekalu, jonka alaosa voi sisältää kirjoituspöydän. Kalustevalmistajilla on myös etenkin lastenhuoneisiin tarkoitettuja malleja, jotka ovat muunneltavissa kerrossängystä parvisängyksi ja kirjoituspöydäksi tai kahdeksi lattialla seisovaksi sängyksi vaihtuvien tarpeiden mukaan.Lofty-sänky, Lundia. Viitattu 10.3.2017. ==Seinälle kääntyvä kerrossänky== Junien makuuvaunuissa ja muissa erityisen ahtaissa tiloissa suositaan päällekkäisiä, seinää vasten saranoiden varassa kääntyviä vuoteita, jotka ovat eräänlaisia kaappisänkyjä.Kaappisänkyhelat , Häfele. Viitattu 10.3.2017. ==Lähteet== ==Aiheesta muualla== *Pohdintaa kerrossängyistä lastenhuoneessa . Luokka:Vuoteet
Callipurbeckia

Callipurbeckia on sukupuuttoon kuollut viuhkaeväisten kalojen suku joka eli jurakaudelta liitukaudelle. Fossiileja on löydetty Saksasta, Tansaniasta ja Englannista. Se käsittää kolme sukua, jotka vuoteen 2012 saakka luokiteltiin sukuun Lepidotes.López-Arbarello, A. (2012). "Phylogenetic Interrelationships of Ginglymodian Fishes (Actinopterygii: Neopterygii)." PLoS ONE, 7(7): e39370. == Lähteet == Luokka:Semionotiformes
Amatörfotografklubben i Helsingfors

Amatörfotografklubben i Helsingfors rf (AFK) on Helsingissä vuonna 1889 perustettu pohjoismaiden vanhin toimiva valokuvauskerho. AFK on lisäksi Suomen suurin ruotsinkielinen valokuvauskerho (jäsenmäärä n. 150 vuonna 2006).http://www.sksl.fi/afk/afks_broschyr.pdf Kerhon perustamiskokous pidettiin Kleinehin hotellissa Helsingin kauppatorin äärellä. Perustajana toimi aikansa tunnettu kulttuuripersoona vapaaherra Hugo af Schultén, joka oli mm. salakuvaukseen erikoistunut amatöörivalokuvaaja, monien merkittävien kulttuuritehtäviensä (mm. Svenska Teaternin hallituksen jäsenyyden) lisäksi. Jo kerhon ensimmäisessä hallituksessa oli jäsenenä merkittävä ammattilaisvalokuvaaja Daniel Nyblin, joka piti ensimmäisessä kokouksessa laajan esitelmän valokuvauksen 50-vuotisesta historiasta: Daguerren keksinnöstä vuodelta 1839 nykyaikaan 1880-luvulle, jolloin kameroista oli tullut helpompia käsitellä ja negatiiveista paljon valonherkempiä kuin aiemmin. Kerhon ensimmäisessä kokouksessa pidettiin 300 amatöörivalokuvan näyttely, ja lokakuun 1889 vuosikokouksessa esiteltiin Daniel Nyblinin Amerikasta tuoma Laterna Magica – aikansa 9 × 9 mm:n kuville tarkoitettu diaprojektori. Kokouksia pidettiin mm. hotelli Kämpissä. Ohjelmassa oli esitelmiä, kuvien esittelyjä, kilpailuja ja tekniikan esittelyä – aivan kuin nykyisinkin. Kerhossa on ollut jäseninä myös tunnettuja ammattilaisvalokuvaajia, esim. Thorvald Nyblin, Alfred Nybom, Harald Rosenberg, Nicolai Leibowitsch ja Caj Bremer. http://www.afk.fi/wiki/Klubbens_historia 1900-luvun alussa kantaviin voimiin kuului Ivan Timiriasev. Kerhon kokouksissa kuullaan nykyisinkin usein tunnettujen valokuvaajien pitämiä esitelmiä. ==Lähteet== Luokka:Suomalaiset valokuva-alan järjestöt
The Settlers (videopeli)

The Settlers () on Blue Byten kehittämä ja julkaisema kaupunginrakennuspeli, joka on julkaistu vuonna Amigalle ja seuraavana vuonna DOS:lle. Peli on The Settlers -sarjan ensimmäinen osa. SSI julkaisi pelin pohjois-amerikassa nimellä Serf City. == Pelaaminen == Pelissä rakennetaan asutusta sekä hallitaan taloutta ja resursseja. Peli lisäsi kaupunginrakennuspelien lajityyppiin etenemisen haastavampiin karttoihin. == Arvioita == Amiga Format -lehti antoi pelille arvioksi 94% arvostelussaan. CU Amiga -lehti antoi pelille arvioksi 90% arvostelussaan. == Lähteet == == Aiheesta muualla == * * Luokka:The Settlers Luokka:Vuoden 1993 videopelit Luokka:Kaupunginrakennuspelit Luokka:Amiga-pelit Luokka:DOS-pelit
Trident (purukumi)

Trident on englantilainen vuonna 1960 perustettu sokeriton purukumimerkki, jota myydään yli 70 maassa. Merkin omisti yhdysvaltalainen elintarvikejätti Kraft Foods, sitten siitä vuonna 2012 eriytetty Mondelez International, kunnes vuonna 2022 se siirtyi muiden Mondelezin purukumimerkkien mukana uudelle omistajalle, alankomaalaiselle Perfetti Van Melle -yhtiölle. Trident käyttää makeutusaineena sakariinia. == Makuja == *Peppermint *Spearmint *Tropical *Watermelon *Strawberry *Sweet Mint *Hyper Mint *Melon *Blueberry *Trident Senses Spearmint *Trident Senses Mystery *Trident Splash Vanilla Mint *Trident Fresh Herbal *Trident Fresh Cherry *Trident Twist Vanilla Peppermint *Trident LayersGreen Apple and Pineapple *Trident Layers Swedish Fish *Trident Splash *Orange Swirl == Lähteet == Luokka:Purukumi